 MIHAI BENIUC „Poezii" Ultimei selecţii din poeziile lui Minai Beniuc (a douăsprezecea, dacă judecăm după bibliografia ce o însoţeşte) îi lipseşte un criteriu clar Nota editurii ne avertizează că s-a urmărit alegerea „celor mai reprezentative versuri pentru creaţia poetică a lui Mihai Beniuc '', ceea ce, pe lîngă faptul că sună pleonastic, nu constituie o explicaţie: ar trebui să ştim din ce punct de vedere sînt considerate reprezentative versurile Parcurgînd antologia, constatăm prioritatea acordată poeziei sociale, uneori indiferent de valoare; desigur, însă, la un poet la care tema socială e atît de frecventă, aceasta poate fi şi numai o impresie superficială Antologia e, apoi, prea largă pentru o colecţie şcolară; după cum inutil încărcată mi s-a părut bibliografia critică, alcătuită oarecum în sine, din paradă de informaţie, şi, probabil, necitită în întregime nici de autorul însuşi (Ion Nistor) Prefaţa lui V Fanache e cam pretenţioasă şi, stilistic, antipatică, deşi comentatorul cunoaşte bine poezia lui M Beniuc (i-a consacrat o monografie) Spre a încheia acest capitol, să spun că poetul ar fi meritat o ediţie mai atrăgătoare (şi în fond mai eficientă chiar şi sub raport didactic) Urmărit de neşansa unor culegeri ca aceasta (la care, ce-i drept, contribuie uneori) în care tocmai lucrurile originale nu se pun în valoare, M Beniuc este un poet care încă îşi aşteaptă criticul; şi al cărui prim gest va trebui să fie o lectură cu adevărat selectivă De la început şi pînă astăzi poezia lui Mihai Beniuc este expresia unui mare orgoliu (G Călinescu numea atitudinea poetului egotism); la şaizeci şi cinci de ani, cînd publică Turn de veghe, ca şi la treizeci şi unu cînd debutează cu Cîntece de pierzanie, poetul ne vorbeşte în fond numai despre el, fără să se sfiască, aşezîndu-se în centrul tuturor metaforelor sale, clădindu-şi un templu în care toate chipurile sînt ale unui singur idol Nici un poet român nu e mai ostentativ decît el în orgoliu şi nu spune mai-'des „eu", nici chiar AI Philippide, romantic-egotist prin excelenţă în volumele de dinainte de război, întîia manifestare (şi temă) a acestui orgoliu se vede în cele cîteva arte poetice din volumul de debut: poetul începe aşadar prin a revendica o formulă lirică, sfidînd sau dispreţuind modelele şi exemplele: „Numai umblaţi mereu după exemple, / Exemplele-s făcute pentru proşti / Din serie de vrei să te cunoşti, / Fugi'de cărări şi nu intra în temple" îndrăzneala limbajului izvorăşte din lipsa oricărui complex al tradiţiei literare El însuşi tînăr, M Beniuc se adresează Poeţilor tineri cu ştiuta 15 Literatura română postbelică Poezia recomandare: „Pe Eminescu noi, poeţii tineri, /Zadarnic vom cerca, nu-l vom ajunge / Dar Eminescu nu cuprinse tot / în stihurile lui dumnezeieşti / Durerea românească-i mult mai mare / Şi n-o cuprinde toată nici-un cîntec / Cit despre mine, ce să vă spui? / Eu nu am darul versului decit în mică măsură / Prefer să spun în proză ce gîndesc " Cu alte cuvinte, poetul „ trece fără spaime prin păduri de proze ", după remarca lui G Călinescu, avînd conştiinţa că mesajul său se cade exprimat altfel decît îl exprima Eminescu (simbolul înaintaşilor) „ Ce ştiu? / Poate nu asta e arta!" - exclamă el, deşi se vede limpede că nu arta în sine îl preocupă, ci ceea ce are el însuşi de spus îşi face deci o memorabilă Intrare în poezie: „ Ca ţăranul printre snopi de grîu/ Voi intra masiv şi greu în vreme, / Ca un car cit dealul de poeme,/ Murmurînd o doină trist, molîu" Proclamă poemul sălbatic: „Nu cu periuţa, / Cu ascuţişul coasei, / îmi scriu poemele sălbatice" Aceste arte poetice au atras atenţia de la început pentru vitalismul lor: „Cînd voi izbi o dată cu barda, /Această stîncă are să se crape, /Şi vor ţîşni din ea şuvoi de ape! / Băieţi, aceasta este arta!" A da cu barda în poezie nu putea însemna în lirica extenuantă şi epigonică din preajma războiului decît o întoarcere la natura poeziei, la simplitate Sub „ţărănismul" deliberat al poetului se ascunde o încercare de a revoluţiona limbajul, de a-l smulge clişeelor Poezia de tinereţe a lui M Beniuc are un puternic accent antiburghez, de independenţă a poetului („ Toată vremea am rămas eu însumi / Pe la porţi domneşti n-am fost milog"), atît faţă de ordinea poeziei, cît şi faţă de aceea socială:,, Nu plătesc la nici o poartă vamă, / Nu spun unde merg şi cum mă cheamă" Dar iată, aici, a doua temă fundamentală a marelui sau orgoliu: aceea socială „Mă inventau, de cumva n-aş fi fost /Eu sînt în secol o necesitate" - va scrie M Beniuc mult mai tîrziu, exprimînd însă lapidar ideea Poet al istoriei, M Benîuc este în acelaşi mod intempestiv şi categoric: „La mine-n sînge / Istoria contimporană plînge" - spune el cu superbă infatuare Se va declara urmaşul lui Doja şi Horia, înrudit cu iobagii traşi pe roată, cu haiducii, cu lancu sau cu Făt-Frumos care caută balaurul ca să-l doboare Pe urmele lui O Goga şi Aron Cotruş se crede un Messia ce vesteşte eliberarea „mulţimilor flămînde", sau purtător de cuvînt al „gemetelor surde" ce izbucnesc în pieptul miilor de robi Din nou remarcabilă este această poezie prin orgoliu Scriind despre primele cărţi ale lui M Beniuc, Pompiliu Constantinescu observa noutatea energică a poemelor sociale în raport cu mediocritatea celor sentimentale, epigonice şi leşinate Este în adevăr o mare diferenţă între timbrul unora şi al altora, între forţa 16 Mihai Beniuc declamatoare, incendiară a revoltatului social („Am coborît din munţi şi bolovani, / Legendele lui Horia-mi curg în sînge / în doina mea Ardealul plinge / Şi cer dreptate două mii de ani // Eu sint trimisul timpurilor noi / Ieşit din rînd cu cei ce scurmă glia, / Şi totuşi vin întrebător la voi: / E -slobod să mai cînt în România?") şi convenţionalismul de romanţă simbolistă, cu elemente din Bacovia şi Arghezi, minor nostalgic şi demodat din poemele de dragoste (o excepţie: Ana Kelemen) şi în genere din confesiile intime („ Inima şi gîndul meu se teme / Cînd apar în toamnă crizanteme / Şi le duc cei vii la (intirim /Inimă si gîndule, murim") Mult timp Beniuc rămîne, cum s-a remarcat de atîtea ori, un poet prin excelenţă social El are vocaţia poeziei politice şi o cultivă cu îndrăzneală Sub acest raport, există desigur şi o evoluţie a mijloacelor în lirica lui, de la simplitatea frustă, brutală, a primelor Cîntece de pierzanie prin alegoriile politice din anii războiului (Meliţa şi chiar mai vechiul Urs românesc) pînă la profeţia deschisă, ameninţătoare, din Cu mii de cai putere ori Toboşarul timpurilor noi în special volumul din 1946, Un om aşteaptă Răsăritul, conţine cîteva din cele mai izbutite poeme de acest fel, veritabile manifeste politice, scrise parcă în grabă, pe o foaie sprijinită de raniţa neobositului combatant Cu volumele din deceniul următor, poezia socială scade în tensiune (la M Beniuc, ca şi la alţii) pînă la simpla confecţie ocazională, din care a dispărut marea combustie interioară, iar versul s-a cuminţit, s-a plivit, a devenit previzibil: „ La tîmple mi s-a strîns părul cărunt / Ca sarea din adîncul ocnei scoasă, / Dar tînăr sînt, acelaşi însă sînt / Pe inima mea bruma nu se lasă" Poezia Furtuni de primăvară, din care am citat, apare în 1953 Un an mai tîrziu, M Beniuc va scrie: „Iubito, nu maisîntem tineri " Aceasta este a treia temă fundamentală a poeziei lui şi, din nou, ea se cristalizează în legătură cu puternicul orgoliu al poetului: „Linişte-i, tăcere-i, e şi pace, / Şi e nea pe creştetul pleşuv; / însă-n miezul muntelui mai zace /Inima bătrînului Vezuv" Timpul, deci, nu însă în ipostază istorică, ci biologică La nici cincizeci de ani, poetul se compară cu un „copac bătrîn", cu un măr roditor („ Măr cu foi de aur, măr de lingă drum / Nu mai sînt eu tînăr, sînt bătrîn de-acum "), cu un urs mohorît, dar care continuă să zgîrie (în splendida Grizzly: „ Ca un Grizzly bătrîn, / Trec prin păduri seculare; / In urmă-mi pe arbori rămîn / înfipte, semne de gheare // Pe-aicea eu am trecut - / Tu care vii după mine, / Tot ceea ce e de făcut / Să faci mai temeinic, mai bine // Cînd gheara loveşte mai sus / A ta, decît gheara ta veche, / Atunci liniştit şi apus / Eu dorm pe-o ureche // Dar dacă mai /os ai să zgîrii / 17 Literatura română postbelică Poezia Cu gheara ta moale pe scoarţă, / Atunci şi din moarte eu mini, / Şi-s gata de harţă"), cu un tigru uriaş Toate - simboluri ale îmbătrînirii unite cu forţa, ale focului nestins ce continuă să ardă în măruntaiele vulcanului Orgoliul poetului şi-a descoperit în alegoriile şi meditaţiile despre timp şi vîrstă un alt mod de a se afirma Poeziile cele mai bune au un adînc patetism interior, o încordare de arc a imaginaţiei (Cheile), fiind totodată la fel de simple, de puternice, în lipsa lor de complicaţie inutilă, în tonul direct, sumar şi copleşitor, ca poeziile tinereţii: „ Ei! Don Quijote tristă figură, / Ne-nţepenim aici în bătătură / Pe vraful de ruine? / Miroase-a cimbru / f i din drum ne cheamă timpul / Ne cheamă timpul, care vine, vine!" (România literară, nr 21, 1974) 